ທ່ານ Rudd ​ສາບານ​ຕົວ ​​ເຂົ້າຮັບຕໍາ​ແໜ່​ງ ນາຍົກ ລມຕ ອອສ​ເຕຣ​ເລຍ (ວີດິໂອ)
ທ່ານ Rudd ​ຊະນະ​ ທ່ານ​ນາງ Gillard ​ໃນ​ການ​ລົງ​ຄະ​ແນນ​ສຽງ ​ເລືອກ​ເອົາ​ຜູ້​ນໍາ​ ຂອງພັກ​ແຮງ​ງານ ​ໂດຍ​ໄດ້​ຮັບ​ 57 ຕໍ່ 45 ສຽງ​ຄັດຄ້ານ ໃນວັນພຸດວານນີ້.
ອະດີດຜູ້ນໍາອ໊ອສເຕຣເລຍ ທ່ານ Kevin Rudd ໄດ້ເຂົ້າສາບານຕົວເຂົ້າຮັບຕໍາແໜ່ງ ນາຍົກລັດຖະມົນຕີ ໃນວັນພະຫັດມື້ນີ້ 3 ປີ ຫຼັງຈາກໄດ້ຖືກໂຄ່ນລົ້ມໂດຍ ທ່ານນາງ Julia Gillard ທ່ານ Rudd ໄດ້ເຂົ້າສາບານຕົວເຂົ້າຮັບຕໍາແໜ່ງ ບໍ່ຮອດນຶ່ງມື້ ດ້ວຍຊໍ້າ ຫຼັງຈາກທີ່ທ່ານໄດ້ເອົາຊະນະ ທ່ານນາງ Gillard ໃນການລົງຄະແນນສຽງເລືອກເອົາຜູ້ນໍາຢ່າງກະທັນ ຫັນຂອງ ພັກແຮງງານ ໂດຍໄດ້ຮັບ 57 ສຽງສະໜັບສະໜຸນ ຕໍ່ 45 ສຽງ ຄັດຄ້ານ ບໍ່ດົນຫຼັງຈາກນັ້ນ ທ່ານນາງ Gillard ນາຍົກລັດຖະ ມົນຕີແມ່ຍິງຄົນທໍາອິດຂອງອອສເຕຣເລຍ ກໍໄດ້ປະກາດລາ ອອກຈາກການເມືອງ ການຢັ່ງຫາງສຽງມະຫາຊົນ ສະແດງໃຫ້ເຫັນວ່າ ພັກແຮງງານກໍາລັງປະເຊີນກັນການຄັດ ຄ້ານຢ່າງໜັກໜ່ວງ ຈາກພວກຫົວຈາຮີດນິຍົມ ແລະອາດຈະປະລາໄຊຢ່າງໃຫຍ່ ໃນການ ເລືອກຕັ້ງຄັ້ງເດືອນກັນຍາທີ່ຈະມາເຖິງນີ້ ແລະພວກວິເຄາະພາກັນກ່າວນະເໜີແນະວ່າ ທ່ານ Rudd ອາດຈະສາມາດຊ່ອຍພັກໃຫ້ໄດ້ບ່ອນນັ່ງໃນລັດຖະສະພາຫຼາຍກ່ວາ ທ່ານ ນາງ Gillard ໄດ້ມີການສັນນິຖານກັນຫລາຍຂຶ້ນເລື້ອຍໆວ່າ ທ່ານ Rudd ອາດຈະຮຽກໃຫ້ມີການເລືອກ ຕັ້ງກ່ອນກໍານົດ ຊຶ່ງອາດຈະເປັນໃນເດືອນສິງຫາ ໃນຄວາມພະຍາຍາມທີ່ສວາຍ ເອົາປະໂຫຍດໃຫ້ໄດ້ຫລາຍທີ່ສຸດ ຈາກຄະແນນນິຍົມທີ່ທ່ານກໍາລັງໄດ້ຮັບຢູ່ໃນຂະນະນີ້ ລາຍງານຂອງສື່ຂ່າວອ໊ອສເຕຣເລຍ ກ່າວວ່າ ທ່ານນາຍົກລັດຖະມົນຕີຄົນໃໝ່ຈະກ່າວຄໍາ ປາໄສ ຕໍ່ສະພາແຫ່ງຊາດໃນຕອນບ່າຍວັນພະຫັດມື້ນີ້ ແຕ່ບໍ່ເປັນທີ່ຄາດວ່າ ທ່ານ Rudd ຈະປະກາດລາຍຊື່ຄະນະລັດຖະບານຂອງທ່ານ ຈົນກວ່າທ້າຍອາທິດນີ້